Raġel separat, dan l-aħħar ittella' l-Qorti akkużat li seraq lil 'Marmalade', il-qattus adorabbli tal-eks mara tiegħu. Dan għamlu ġimgħat wara s-separazzjoni tagħhom. Jonathan Brewster ta' 45 sena telaq minn daru f'Maidstone Kent u spiċċa akkużat li seraq il- pet ta' 13-il sena. Martu Tracy, ta' 52 sena iddedikat dawn ix-xhur tfittex lill-qattus u sa spiċċat tilfet ix-xogħol li kellha, biex tagħmel hekk ma' bosta ħbieb tagħha. Issa, Jonathan, li hu inġinier mekkaniku qed jallega li kellu bosta theddid għal ħajtu fuq l-akkuża li seraq il-qattus u rmieh. Wara li deher bħala akkużat fil-Qorti tal-Maġistrati f'Maidstone, ingħata l-ħelsien fuq pleġġ sa ma jibda jinstema' l-ġuri f'Jannar li ġej. Intqal li hekk kif 'Marmalade' ma rritornax id-dar, Tracy u l-ħbieb tagħha ġabru s-somma ta' £1,300 għal min isibu u waqqfu bosta gruppi ta' voluntiera, li qagħdu jfittxuh fit-toroq. Iżda t-tiftix ma ta l-ebda riżultat. Terry qed tallega li l-qattus hu meqjus bħala binha u qed tgħix ħajja ddisprata mingħajru.
Il-Qorti wara l-għajbien ta' qattus